# ΠΩΣ ΝΑ ΛΑΒΕΤΕ ΒΟΗΘΕΙΑ ΜΕ ΤΟ ΕΘΝΙΚΟ ΠΡΟΓΡΑΜΜΑ ΑΠΟΖΗΜΙΩΣΗΣ (NATIONAL redress scheme)

Το Εθνικό Πρόγραμμα Αποζημίωσης (National Redress Scheme) παρέχει υποστήριξη σε άτομα που έχουν κακοποιηθεί σεξουαλικά ως παιδιά σε οργανισμούς που έχουν προσχωρήσει στο Πρόγραμμα.

Υπάρχει επίσης βοήθεια στη διάθεσή σας πριν, κατά τη διάρκεια, και μετά την υποβολή της αίτησής σας στο National Redress Scheme.

**Τι βοήθεια μπορείτε να λάβετε για να υποβάλετε αίτηση;**

Το National Redress Scheme παρέχει τις ακόλουθες εμπιστευτικές υπηρεσίες υποστήριξης:

* γενικές υπηρεσίες υποστήριξης, για να σας βοηθήσουμε να κατανοήσετε το πρόγραμμα, να μιλήσετε για συναισθήματα που σας αναστατώνουν και να σας καθοδηγήσουμε σε όλη τη διαδικασία της υποβολής αιτήσεων
* υπηρεσίες νομικής υποστήριξης (που παρέχονται από έναν οργανισμό με την επωνυμία «knowmore»), για παροχή συμβουλών σχετικά με την υποβολή αίτησης και την αποδοχή προσφοράς αποζημίωσης, και
* οικονομικές υπηρεσίες υποστήριξης, για να σας βοηθήσουν να κατανοήσετε πώς μια προσφορά αποζημίωσης μπορεί να επηρεάσει την προσωπική σας οικονομική κατάσταση.

Όλες αυτές οι υπηρεσίες υποστήριξης είναι δωρεάν, αν σκέφτεστε να κάνετε αίτηση για αποζημίωση. Μπορείτε να έχετε πρόσβαση στις υπηρεσίες σε οποιοδήποτε στάδιο της διαδικασίας αίτησης.

Μπορείτε να βρείτε υπηρεσίες υποστήριξης στην περιοχή σας με την επίσκεψη στον ιστότοπο [**www.nationalredress.gov.au**](http://www.nationalredress.gov.au) ή να καλέσετε το National Redress Scheme στο **1800 737 377**.

**Υποστήριξη με διερμηνέα**

Για βοήθεια από ένα διερμηνέα, καλέστε το **TIS National (Εθνική Τηλεφωνική Υπηρεσία Διερμηνείας)** στο **131 450** και ζητήστε από αυτούς να καλέσουν το National Redress Scheme στο 1800 737 377.

**Λήψη βοήθειας από ένα άτομο που εμπιστεύεστε**

Ίσως να θέλετε ή χρειάζεστε βοήθεια για την προετοιμασία και τη διαχείριση της αίτησής σας από κάποιον που γνωρίζετε και εμπιστεύεστε. Αυτή η βοήθεια μπορεί να προέρχεται από άτομο ή οργανισμό που διορίζετε ως εκπρόσωπο να μιλήσει ή να ενεργήσει εκ μέρους σας με το National Redress Scheme. Εάν χρειάζεστε κάποιον να ενεργήσει εκ μέρους σας με το National Redress Scheme, πρέπει να συμπληρώσετε ένα Έντυπο Εκπροσώπου Αποζημίωσης (Redress Nominee Form).

Μπορείτε να μάθετε περισσότερα σχετικά με τους εκπροσώπους και να λάβετε το Redress Nominee Form στον ιστότοπο www.nationalredress.gov.au